
VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS INFORMACINĖS SISTEMOS EKSPLOATAVIMO SKYRIAUS NUOSTATAI

I SKYRIUS
BENDROSIOS NUOSTATOS

1. Valstybinio socialinio draudimo fondo valdybos prie Socialinės apsaugos ir darbo ministerijos Informacinės sistemos eksploatavimo skyriaus nuostatai (toliau – Nuostatai) nustato Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) Informacinės sistemos eksploatavimo skyriaus (toliau – Skyrius) statusą, tikslą, uždavinius, funkcijas, teises ir veiklos organizavimą.
2. Skyrius yra Fondo valdybos administracijos padalinys, pavaldus Fondo valdybos direktoriaus pavaduotojui pagal kuravimo sritį (toliau – direktoriaus pavaduotojas).
3. Skyrius savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos įstatymais, kitais Lietuvos Respublikos Seimo priimtais teisės aktais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Valstybinio socialinio draudimo fondo tarybos nutarimais, Fondo valdybos nuostatais ir šiais Nuostatais, Fondo valdybos direktoriaus įsakymais ir kitais teisės aktais, susijusiais su nustatytų funkcijų vykdymu.
4. Skyriaus valstybės tarnautojams ir darbuotojams, dirbantiems pagal darbo sutartis (toliau – darbuotojai), keliamus reikalavimus ir funkcijas nustato šie Nuostatai ir pareigybių aprašymai.

II SKYRIUS
SKYRIAUS TIKSLAS, UŽDAVINIAI IR FUNKCIJOS

5. Skyriaus tikslas - užtikrinti patikimą, saugią ir nuolat tobulinamą Fondo valdybos ir Valstybinio socialinio draudimo fondo valdybos teritorinių skyrių (toliau – Teritoriniai skyriai), išskyrus Valstybinio socialinio draudimo fondo valdybos Vilniaus skyriaus Karinių ir joms prilygintų struktūrų skyrių, (toliau kartu – Fondo administravimo įstaigos) informacinių technologijų (toliau – IT) infrastruktūrą,  įskaitant darbo vietų kompiuterinę įrangą.
6. Skyriaus uždaviniai yra:
6.1. [bookmark: _Hlk221633863]užtikrinti Fondo administravimo įstaigų IT infrastruktūros ir darbo vietų kompiuterinės įrangos kokybišką darbą bei optimalų administravimą, pažangiausių informacijos perdavimo bei apsaugos metodų ir priemonių diegimą, saugumo politikos rengimą ir jos įgyvendinimą;
6.2. užtikrinti duomenų mainus pagal sudarytas duomenų teikimo automatiniu būdu sutartis.
[bookmark: _Hlk214951927]Papunktis pakeistas:

7. Įgyvendindamas uždavinius, Skyrius vykdo šias funkcijas:
7.1. Fondo valdybos informacinės sistemos infrastruktūros valdymo srityje:
7.1.1. rengia dokumentų projektus informacinės sistemos saugos politikos klausimais ir užtikrina jų įgyvendinimą;
7.1.2.  valdo Fondo administravimo įstaigų kompiuterių tinklą;
7.1.3. užtikrina duomenų centrų ir juose esančios techninės įrangos priežiūrą, administravimą ir saugų funkcionavimą, diegia į tarnybines stotis sisteminę programinę įrangą (operacines sistemas, tvarkykles (drivers), pakeitimus (patch), valdymo priemones), jas valdo;
7.1.4. projektuoja ir diegia technines ir programines Fondo valdybos informacinės sistemos apsaugos sistemas;
7.1.5. prižiūri, atnaujina, administruoja Fondo administravimo įstaigų kompiuterizuotų darbo vietų, komunikavimo priemonių (mobilių išmaniųjų telefonų; salių kompiuterinės įrangos; vaizdo įrangos kompiuteriui), praėjimo kontrolės techninę įrangą;
7.1.6. analizuoja Fondo valdybos informacinės sistemos kompiuterinės, tinklų ir sisteminės programinės įrangos poreikius, planuoja lėšų poreikį reikalingos įrangos įsigijimui, priežiūrai  ir plėtrai;
7.1.7. vykdo kompiuterių, elektroninio pašto ir interneto antivirusinį bei elektroninio pašto ir interneto turinio administravimą;
7.1.8. kompetencijos ribose konsultuoja Valstybinio socialinio draudimo fondo valdybos Vilniaus skyrių Oracle duomenų bazės ir Taikomųjų sistemų (aplikacijų) tarnybinių stočių administravimo srityje;
7.1.9. administruoja Fondo valdybos informacinės sistemos saugumo informacijos ir įvykių valdymo sistemą, duomenų bazes, taikomųjų programų (aplikacijų) tarnybines stotis, ugniasienes, diskų masyvus, virtualią infrastruktūrą, infrastruktūros stebėjimo sistemas;
7.1.10. administruoja Fondo administravimo įstaigų virtualias kompiuterizuotas darbo vietas ir daugiafunkcinių įrenginių sprendimą;
7.1.11. valdo sisteminių administratorių teises; 
7.1.12. užtikrina duomenų ir virtualios infrastruktūros kopijavimą į duomenų centrų duomenų archyvavimo įrenginius ir, esant poreikiui, atlieka šių duomenų atstatymą iš įrenginių;
7.1.13. administruoja Fondo valdybos informacinės sistemos IT infrastruktūros sprendimus, įskaitant konteinerizuotų taikomųjų programų platformą „OpenShift“,  asinchroninio pranešimų perdavimo („message queue“) platformą,  „event sourcing“ architektūros įvykių žurnalo („event store“) platformą.
7.2. Duomenų mainų srityje:
7.2.1. dalyvauja rengiant sutartis dėl duomenų teikimo automatiniu būdu, derina su pareiškėjo / kitos sutarties šalies atstovais duomenų teikimo priemones ir būdus;
Papunktis pakeistas:

7.2.2. užtikrina patikimą ir saugų apsikeitimą duomenimis su trečiosiomis šalimis;
7.2.3. techniškai užtikrina duomenų apsikeitimą pagal duomenų teikimo sutartyje numatytas duomenų teikimo priemones ir būdus;
Papunktis pakeistas:

7.2.4. administruoja Elektroninių socialinės apsaugos informacijos mainų sistemos (EESSI) prieigos taško  (access point) infrastruktūrą.
8. Skyrius pagal kompetenciją taip pat atlieka šias funkcijas:
8.1. [bookmark: _GoBack]rengia teisės aktų bei kitų dokumentų projektus; 
8.2. Fondo valdybos direktoriui ar Fondo valdybos direktoriaus pavaduotojui pavedus, nagrinėja prašymus, paklausimus ir skundus bei rengia atsakymų į juos projektus;
8.3. dalyvauja įgyvendinant veiklos planavimo, rizikos, kokybės valdymo, korupcijos prevencijos ir Skyriaus dokumentų tvarkymo ir apskaitos procedūras;
8.4. konsultuoja Fondo administravimo įstaigų darbuotojus, teikia jiems metodinę pagalbą pagal Skyriaus kompetenciją;
8.5. rengia užsakymus Fondo valdybos informacinės sistemos keitimui ir tobulinimui, dalyvauja testuojant Fondo valdybos informacinės sistemos keitimus;
8.6. nustato Skyriaus poreikį pirkimams ir teikia paraiškas pirkimų planui sudaryti (papildyti), rengia perkamų prekių, paslaugų ir darbų viešojo pirkimo paraiškas, dalyvauja viešojo pirkimo procedūrose;
8.7. bendradarbiauja su valstybės valdžios ir valdymo institucijomis bei įstaigomis, savivaldybių institucijomis ir įstaigomis bei kitomis įstaigomis, įmonėmis ar organizacijomis pagal Skyriaus kompetenciją;
8.8. atstovauja Fondo valdybai valstybės valdžios ir valdymo institucijose bei įstaigose, savivaldybių institucijose ir įstaigose, kitose įstaigose, įmonėse bei organizacijose pagal Skyriaus kompetenciją, Fondo valdybos direktoriui pavedus;
8.9. vykdo kitas teisės aktų nustatytas funkcijas, Fondo valdybos direktoriaus ar Fondo valdybos direktoriaus pavaduotojo pavedimus.

III SKYRIUS
SKYRIAUS TEISĖS
[bookmark: _Hlk229146322]
9. Skyrius, įgyvendindamas jam nustatytus uždavinius ir vykdydamas funkcijas, turi teisę: 
9.1.  gauti Skyriaus funkcijoms vykdyti reikalingus duomenis ir informaciją iš kitų Fondo valdybos administracijos padalinių ir Teritorinių skyrių;
9.2. gauti iš kitų Fondo valdybos administracijos padalinių ir Teritorinių skyrių pasiūlymus, pastabas ar išvadas dėl Skyriaus rengiamų teisės aktų ir kitų dokumentų projektų;
9.3. teikti Fondo valdybos direktoriui ir jo pavaduotojams siūlymus dėl teisės aktų ir kitų dokumentų pakeitimų Skyriaus veiklos sričiai priskirtais klausimais, taip pat dėl Skyriaus darbo organizavimo tobulinimo 
9.4. naudotis kitomis Lietuvos Respublikos įstatymų ir kitų teisės aktų nustatytomis teisėmis.

IV SKYRIUS
SKYRIAUS VEIKLOS ORGANIZAVIMAS 

10. [bookmark: _Hlk229146851]Skyriaus darbas organizuojamas vadovaujantis Fondo valdybos metiniais ir kitais veiklos planais, šiais Nuostatais, Fondo valdybos direktoriaus ar Fondo valdybos direktoriaus pavaduotojo pavedimais.
11. Skyriui vadovauja Skyriaus vedėjas (toliau – Vedėjas), jo veiklą organizuoja Vedėjas ir Skyriaus patarėjai (toliau – Patarėjas).
12. [bookmark: _Hlk229146911]Vedėjas yra tiesiogiai pavaldus Fondo valdybos direktoriaus pavaduotojui ir atskaitingas jam už Skyriaus veiklos rezultatus.
13. Vedėjas:
13.1. [bookmark: _Hlk229146957]organizuoja Skyriaus veiklą ir užtikrina Skyriaus uždavinių ir funkcijų įgyvendinimą;
13.2. paskirsto užduotis tiesiogiai pavaldiems, prireikus – ir kitiems Skyriaus darbuotojams, stebi jų vykdymą ir teikia grįžtamąjį ryšį;
13.3. užtikrina Skyriaus veiklos koordinavimą su kitais Fondo valdybos administracijos padaliniais;
13.4. teikia Fondo valdybos direktoriui ar Fondo valdybos direktoriaus pavaduotojui pasiūlymus dėl Skyriaus veiklos ir darbo organizavimo tobulinimo;
13.5. vykdo kitas savo pareigybės aprašyme ir kituose teisės aktuose nustatytas funkcijas bei Fondo valdybos direktoriaus ar Fondo valdybos direktoriaus pavaduotojo pavedimus.
14. Patarėjai, turintys pavaldžių valstybės tarnautojų ir darbuotojų:
14.1. planuoja ir organizuoja pavaldžių darbuotojų darbą: paskirsto užduotis tiesiogiai pavaldiems Skyriaus darbuotojams, kontroliuoja jų vykdymą, teikia pasiūlymus Skyriaus vedėjui dėl veiklos tobulinimo;
13.2. vykdo kitas savo pareigybės aprašyme ir kituose teisės aktuose nustatytas funkcijas bei skyriaus vedėjo pavedimus.
15. Nesant Vedėjo, jis pavaduojamas Fondo valdybos direktoriaus nustatyta tvarka.
16. [bookmark: _Hlk229147035]Skyriaus darbuotojai yra tiesiogiai pavaldūs Vedėjui ar konkrečiam Patarėjui.
17. [bookmark: _Hlk229147084]Skyriaus darbuotojai privalo tinkamai bei laiku atlikti jų pareigybės aprašymuose nustatytas funkcijas, vykdyti pavedamas užduotis, laikytis  teisės aktų, vidaus ir darbo tvarką reglamentuojančių dokumentų ir kitų teisės aktų reikalavimų.
18. Skyriaus veiklą kontroliuoja Fondo valdybos direktoriaus pavaduotojas teisės aktų nustatyta tvarka.

